ཚོགས་འདུའི་ཐོག་དེང་དུས་འབྱོར་འབྲིང་སྤྱི་ཚོགས་སྒོ་ཀུན་ནས་བསྐྲུན་ཐུབ་པ་བྱེད་པ་དང་།སྒྱུར་བཅོས་ཁྱོན་ཡོངས་ནས་གཏིང་ཟབ་ཏུ་གཏོང་བ།ཁྲིམས་ལྟར་ཁྱོན་ཡོངས་ནས་རྒྱལ་ཁབ་སྐྱོང་བ།ཁྱོན་ཡོངས་ནས་ཏང་ནན་པོ་སྐྱོང་བ་བཅས་ལ་སྤྱི་འདོམས་བྱེད་པའི་ལས་འགན་ཧ་ཅང་དཀའ་ཚེགས་ཆེ་ལ་ལྗིད་པོ་ཡོད།རྒྱལ་ཡོངས་མི་དམངས་འཐུས་ཚོགས་རྒྱུན་ལས་ཨུ་ལྷན་དང་།རྒྱལ་སྲིད་སྤྱི་ཁྱབ་ཁང་།རྒྱལ་ཡོངས་སྲིད་གྲོས།ཆེས་མཐོའི་མི་དམངས་ཁྲིམས་ཁང་།ཆེས་མཐོའི་མི་དམངས་ཞིབ་དཔྱོད་ཁང་བཅས་ཀྱི་ཏང་ཙུའུ་ཡིས་བསམ་བློ་དང་།ཆབ་སྲིད།བྱ་སྤྱོད་བཅས་ནས་བློ་མཐུན་ཞིས་ཅིན་ཕིང་གིས་སྤྱི་ཁྱབ་ཧྲུའུ་ཅི་གནང་བའི་ཏང་ཀྲུང་དབྱང་དང་ཐོག་མཐའ་བར་གསུམ་དུ་ཚད་མཐོའི་གཅིག་གྱུར་ཡོང་བ་བྱས་ཏེ་ཏང་ཀྲུང་དབྱང་གི་ཐབས་ཇུས་བཀོད་སྒྲིག་གལ་ཆེན་ལག་བསྟར་དོན་འཁྱོལ་བྱེད་པའི་ཐད་བློ་རྩེ་གཅིག་སྒྲིམ་གྱིས་ནུས་ཤུགས་བཏོན་ཏེ་ཏང་དང་རྒྱལ་ཁབ་ཀྱི་ལས་དོན་ཁག་གི་ཡང་དག་པའི་ཁ་ཕྱོགས་རྒྱུན་འཁྱོངས་ཐུབ་རྒྱུའི་འགན་ལེན་བྱེད་དགོས་ཤིང་།དུས་བབ་ལ་ལྟ་བ་དང་།སྤྱི་ཡོངས་ཁོང་དུ་ཆུད་པ།དོན་ཆེན་གྲོས་བསྡུར་བྱེད་པ།དོན་ཆེན་དམ་འཛིན་བྱེད་པ་བཅས་བྱས་ཐོག་ལྟེ་བར་དམིགས་པ་དང་།གཙོ་གནད་འབུར་དུ་ཐོན་པ།འགན་ནུས་ཧུར་ཐག་སྒྲུབ་པ།འབད་འབུངས་ཆེར་སྐྱེད་བྱེད་པ་བཅས་བྱས་ནས་འགན་ནུས་འདོན་སྤེལ་གང་ལེགས་བྱེད་དགོས་པ།ཏང་ཙུའུ་ཡི་རང་ངོས་འཛུགས་སྐྱོང་ལ་ཤུགས་སྣོན་ཧུར་ཐག་རྒྱག་པ་དང་།ཏང་གི་སྒྲིག་ཡིག་གི་བླང་བྱ་དོན་འཁྱོལ་བྱེད་པ།འབྲེལ་ཡོད་ལམ་ལུགས་ལམ་སྲོལ་འཐུས་ཚང་དུ་གཏོང་བ།ཏང་ནང་གི་ཆབ་སྲིད་འཚོ་བ་ནན་དུ་གཏོང་བ།ཏང་སྲོལ་སྲིད་གཙང་འཛུགས་སྐྱོང་ལ་ཤུགས་སྣོན་རྒྱག་པ་བཅས་བྱས་ཏེ་ཁྱོན་ཡོངས་ནས་ཏང་ནན་པོ་སྐྱོང་བའི་འགན་འཁྲི་ཏན་ཏིག་ངང་འཁུར་དགོས་པའི་ནན་བཤད་གནང་བ་རེད།